als_Latn dik_Latn sag_Latn
Kur flitet se kush do të mbikëqyrë funksionimin e internetit, Shtetet e Bashkuara dhe vende të tjera mendojnë se dhënia e një kontrolli të madh Kombeve të Bashkuara nuk është një ide e mirë. Këtë javë, Kombet e Bashkuara tentuan të aprovojnë një traktat, i cili do të krijojë një politikë në të gjithë botën mbi internetin, por plani nuk shkoi mirë të enjten.
Reuters raporton se gjatë konferencës së OKB-së në Dubai, SHBA-ja, Kanadaja, Britania e Madhe, Australia dhe vende të tjera të mëdha të botës refuzuan të pajtohen me traktatin. Traktati është firmosur nga vendet e tjera sot, por meqenëse SHBA-ja refuzoi ta firmosë, ka mundësi që të mos zbatohet.
Në konferencën e OKB-së, thuhet se ka pasur disa probleme me traktatin e tanishëm, ku Unioni Ndërkombëtar i Telekomunikacionit të OKB-së luan një rol të madh në mbikëqyrjen e internetit. SHBA-ka kundërshtoi gjithashtu një pjesë të traktatit që në teori, shkurton sasinë e emaileve të padëshiruara (spam). Thuhet se kjo pjesë e traktatit mund të përdoret nga qeveritë si një mënyrë monitorimi dhe bllokimi të emaileve që kanë mesazhe fetare apo politike.
Pa pjesëmarrjen e SHBA-së, ka gjasa që interneti të punojë në mënyra të ndryshme në vende të ndryshme. Përfaqësuesi rus Andrey Mukhanov tha: “Ndoshta në të ardhmen mund të kemi një internet të fragmentuar.”
(Herë të lexuara: 211)
als_Latn als_Latn als_Latn als_Latn als_Latn